
Eestimaa Spordiliit Jõud meistrivõistlused kabes
Juhend
I Eesmärk
Pakkuda kabetajatele võistlusvõimalusi.
Selgitada Eestimaa Spordiliidu Jõud 2026.a meistrid kabes.
Tähistada EMSL Jõud 80. aastapäeva.
II Aeg ja koht
Võistlus toimub pühapäeval, 4. oktoobril 2026. aastal algusega kell 11.15 Jõgeval Jõgeva Kultuurikeskuses (Aia tn 6). 
Võistlejate kohaloleku kontroll eelregistreerimise alusel toimub võistluspaigas kuni 11:00-ni.
III Osavõtjad
Võistlusele oodatakse Eesti kõikide maakondade kabetajaid.
IV Võistluste korraldus
Võistlused korraldab Eestimaa Spordiliit Jõud koostöös JSL Kalju, Jõgeva Kabeklubi ja Eesti Kabeliiduga.

Võistlus toimub järgmistes vanusegruppides:
- täiskasvanud: mehed ja naised
- 2010.a ja hiljem sündinud noored: poisid ja tüdrukud (kadetid)
- 2013.a ja hiljem sündinud noored: poisid ja tüdrukud (minikadetid)

Mängitakse vene kabet 7 vooru šveitsi süsteemis. Kui grupis on vähem, kui 20 mängijat, võib peakohtunik vähendada voorude arvu või liita grupid kokku.
Mõtlemisaeg on 10 minutit mõlemale mängijale partiile ja igale käigule lisandub 5 sekundit. Mängitakse Eesti Kabeliidu vene kabe reeglite järgi.
Täpne voorude arve ja võistluste ajakava avaldatakse pärast eelregistreerimise lõppu.
V Autasustamine
EMSL Jõud autasustab kõikide vanusegruppide kolme paremat medali ja diplomiga.
VI Majandamine
Võistluste läbiviimisega seotud kulud kaetakse EMSL Jõud eelarvest ja laekuvast osavõtumaksust.

Osavõtumaks on 10 eurot täiskasvanud võistleja ja 5 eurot kuni 19-aastasele noorele, mis tuleb üle kanda hiljemalt 28. septembriks 2026. a Jõgeva Kabeklubi kontole: EE191010220122665012.
Selgitusse: KABE JÕUD, võistlejate nimed või arv.
Nende maakondade võistlejatele, kelle maakonna spordiliidul pole koostöölepingut Eestimaa Spordiliiduga Jõud, on osavõtumaks kahekordne. Koostöölepingut ei ole Harjumaa Spordiliidul, Hiiumaa Spordiliidul, Pärnumaa Spordiliidul, Rapla Maakonna Spordiliidul ja Võrumaa Spordiliidul. Tallinna võistlejatele kehtib tavapärane osavõtumaks.
Osavõtjate lähetuskulud kannab lähetav organisatsioon või võistleja.

VII Eelregistreerimine
Eelregistreerimine teha hiljemalt 28. septembriks 2026.a e-posti teel saates ylar@orthez.ee aadressile osalejate ees- ja perekonnanime, sünniaasta, maakonna ning arve maksja rekvisiidid.

VIII Üldiselt
Kõik juhendis määratlemata küsimused lahendab enne võistlusi EMSL Jõud, võistluste ajal läbiviija koos peakohtunikuga.

Täiendav info:
Peakorraldaja ja peakohtunik Ülar Poom tel 505 8239, e-mail: ylar@orthez.ee      


Eestimaa Spordiliit Jõud
Jõgevamaa Spordiliit Kalju
Eesti Kabeliit

